Desconfinament progressiu - Ajuntament d'Avinyonet de Puigventós
Estàs aquí:Home L'Ajuntament Notícies Desconfinament progressiu
Publicat el Dimecres, 15 abril 2020 10:57
Recomanacions per a les persones treballadores de serveis no essencials, enfront el desconfinament progressiu que s’ha iniciat.
Les persones treballadores de serveis no essencials, enfront el desconfinament progressiu que s’ha iniciat heu de tenir en compte les recomanacions següents:
Sempre que sigui possible, es recomana fer teletreball.
No es pot anar a treballar si es presenten símptomes i es poden desconfinar, per anar a treballar, les persones treballadores sanes que no presentin simptomatologia.
Si teniu símptomes, si sou una persona vulnerable o un contacte estret d’algun possible cas de COVID-19 cal que, abans d’anar a la feina, consulteu amb el servei de riscos laborals de la vostra empresa.
Caldrà que feu el seguiment dels vostres símptomes dos cops al dia a través de l’aplicació STOP COVID19 CAT
Per anar a la feina es recomana anar a peu o amb transport individual (cotxe, moto, bici).
Si heu d’agafar transport públic, poseu-vos mascareta i manteniu la distància de seguretat.
A la feina renteu-vos sovint les mans, amb sabó o solucions hidroalcohòliques, mantingueu la distància d’un metre i mig amb els companys, no compartiu equips o dispositius i intenteu evitar els ascensors.
Si presenteu símptomes heu de tornar a casa i posar-vos en contacte amb el vostre metge o metgessa i amb el servei de riscos laborals de l’empresa.
Quan arribeu a casa després de la feina, renteu-vos de seguida les mans o dutxeu-vos, i netegeu els objectes que heu portat de fora com ara el mòbil o les ulleres.
I recordeu que cal seguir mantenint les mesures de prevenció establertes i mantenir el confinament.
Per a més informació www.canalsalut.gencat.cat. I per visualitzar les imatges en pdf cliqueu sobre l'enllaç.